Након слома Краљевине Југославије у прољеће 1941. године, подручје Боке је окупирано од стране фашистичке Италије, чиме је поново покренуто питање о политичком положају овог стратешки важног подручја. Италијанска влада је већи део ове области анектирала и организовала као посебну покрајину, под називом: "Которска провинција" (), која је постојала у периоду од 1941. до 1943. године. Током италијанске окупације, "Которској провинцији" је припадало и подручје општине Груда са Превлаком.